 Proza - : - in timpul furtunii de Emma Greceanu : - in timpul furtunii de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14098311 print.html' > Vizionari: 4244 > in timpul furtunii proza [ ] - - - - - - - - - - - - - - - - - - - - - - - - - de Emma Greceanu [emmagreceanu ] 2016-10-31 | | Sa uitam despre indatoriri si despre fierbinteala bolii, draga domnule Drahomir. si nici pe fereastra nu ai la ce sa mai privesti, se pare ca furtuna va tine ceva timp, iar eu nu pot pleca pana nu se intampla. Suntem linistiti aici, nici puterea cu care vantul loveste zidurile nu ma mai inspaimanta, nici drumurile despre care la stiri se spune ca au cazut, imagineaza-ti daca poti un drum cazut, unde sa cada si ce ramane in locul lui? Un gol, asa spun ei, un hau pe care nici sa-l masoare nu mai sunt capabili, am cumva senzatia ca asa a fost sa fie, imi vine sa si rad, trebuia sa te pazesc sa nu mori pana nu spui ce ai de spus si bum! Murim impreuna si nimeni nu va sti nimic. si nimeni nu va sti nimic niciodata, suntem doi anonimi pentru majoritatea lumii. Vrei apa? Desigur. Bea cu calm, iti voi ridica putin capul si tu ma vei privi fara expresie, mainile tale arzatoare le vor tine strans pe ale mele, te vei chinui sa spui ceva, asa cum ai facut de cateva zile, dar vei renunta subit, de parca auzindu-ti propria voce te sperie, vom tacea un timp amandoi, iar eu iti voi sterge transpiratia de pe frunte, vom tresari impreuna cand orologiul tau vechi va anunta inca o ora scursa si-atat. Nu mergem nicaieri, nu speram nimic, fasia de pamant pe care a rezistat aceasta casa, se subtiaza treptat, spalata de ropote si smulsa de vant, nimeni nu se mai aventureaza sa spere. Sa vedem, sa vedem ce va fi. si pentru ca stiu ca ma intelegi, iti voi povesti. Nu ca sa-ti tin de urat, ci pentru ca, recunosc totusi, mi-e grozav de frica. imagineaza-ti ca treci prin Sanremo intr-o zi de noiembrie. Nu zambi, Piazza Colombo musteste, inecata intr-o ploaie marunta si deasa, un fel de burnita, cernuta necontenit si siciitor din plumbul norilor. De plumb pare si strada, aerul incarcat de umezeala apasa multimea haotica de trecatori anonimi, printre care te strecori, fantoma tu, fantome ei, peste toti timpul schimba configuratia spatiului nelasand nici un indiciu celui care ar vrea sa prinda totul intr-o scena. inaintezi cu ochii larg deschisi, nici n-ai putea altfel, o clipa de neatentie te costa un zambet ironic daca nu o frunte incruntata in urma coliziunii cu semenii tai, la fel de pierduti in lumea ploii, la urma urmei. Cu ochii larg deschisi absorbi masinal detalii. Mintea ta e imbacsita, suprasolicitata, sufocata de expresii faciale, zgomote, culori, nuante, sentimente nascute si topite lent intr-o mare de melancolie. Pentru ca altfel nu as fi cine sunt, domnule Drahomir. La Mc Donalds, sub o prelata generoasa, tinerii iesiti de la scoli vocifereaza strident. Grabesti pasul. Daca cineva te-ar intreba, ai spune: "Culorile vii se aseamana farurilor in timp de ceata. " O geaca rosie se tranforma in indiciu, tinta, tel, uiti de politete, uiti de fruntea incruntata si urmezi culoarea asa cum ai nazui spre iesirea dintr-un labirint. Corpul ti se incalzeste, supus efortului, tamplele iti zvacnesc, fata capata nuante rozalii, care vor deveni rosii si vor emana caldura, in piept simti ceva uscat si fierbinte, buzele ti le musti de zeci de ori in incercarea de a depasi, cand un grup de copii purtati prin ploaie de catre grijulii educatoare, cand turisti pierduti cu sufletele prin vitrine, un hamal cu marfuri intr-un carut imens, o femeie cu cadru, comercianti de genti, ochelari, portofele, ceasuri, umbrele, "piove signora, vi serve un ombrello", comerciantul te inghesuie insistent, are ochii intunecati si hainele ude, te-ntrebi de ce nu-si deschide o umbrela si te gandesti la cizmari si la pantofii lor mereu stricati, in timp ce cauti o scapare, impingand cu spatele usa unei cafenele. inauntru e larma, mirosuri si voci. "stii tu sa faci torturi?" "si torturi si prajituri si parjoale, asa m-am prezentat la el, barbat bogat si atragator, eu o nimeni, o lunateca." Te-ntrebi spre iesire cine ti-a pus si tie aceeasi intrebare, cineva demult si cineva doar citeva ore in urma, toti te privesc, " eu urmaream o geaca rosie, culorile vii pe o vreme ca asta sunt faruri, cand comerciantul...", iti vine sa le spui, grabindu-te sa iesi, sa scapi de stramtoare, dar nu stii de ce simti o lovitura puternica in fata si cazi, cazi,ca intr-un sfert de vis in care vibrezi intr-un gol negru, apoi rosu, verde, galben, te trezesti confuza, ceri o cauza, erau doar usile de sticla, ce ridicol sa vrei sa treci prin ele! Privesti spre ceilalti rusinata, te izbesti de ochi fara fete, eyes without a face, ce melodie, ce vremuri, atunci poate cineva ar fi intervenit, acum nimeni, esti singura, suntem toti singuri, un tanar mesteca o briosa privind absent pe geam. "Te prefaci", iti vine sa-i spui. O voce intervine chemand o ambulanta, o mana, intinsa de la o distanta apreciabila, iti sugereaza o punga cu gheata, te-ntrebi alarmata cum arati, iti simti capul cat un bolovan, tremurand puternic pe un gat prea fragil, " state bene, signora?" " come sono", intrebi, mirandu-te ca nu te-auzi si timpul parca inoata in gol " altri hanno fatto di peggio" te incurajeaza vocea. Te ridici, durerea de spate te injunghie perfida, e acolo in coate, dar mai ales in frunte si deasupra nasului, te pipai si deschizi, privind, usa, ce ridicol! ce scena! repeti mecanic si geaca rosie tasneste nevinovata, de parca te-ar fi asteptat in tot acest timp. O iei la fuga si te intrebi de ce, de ce trebuie sa stii, cativa oameni se opresc si privesc in jur, o fi vreun pericol, nu, doar ploaia care cade si inunda mintile. Tu nu-i vezi si nu te intereseaza, esti aproape, daca ai intinde mana ai atinge reverul gulerului, simti chiar si urma unui parfum, dar ah! Un orb. Un orb orbecaind in intunericul vesnic se loveste de tine, te prinde de mana si te stringe, de unde atata putere? incerci sa te misti dar esti blocata de ziduri, ai vrea sa faci ceva dar nu stii ce anume, ce minune ar fi sa-l atingi si sa vada, sa se dea la o parte si sa urle fericit, vad, vad, geaca rosie urca straduta in panta, cativa pasi si va disparea, orbul adulmeca aerul cu simturile lui diverse, parca simte ceva din disperarea ta ridicola, cu voce tremuranda si calda ii spui, "per favore, posso passare?" Din instinct privesti spre ochi , ochii lui sunt o lume de intuneric, te infiori si uiti de tine, uiti de tristete si de ploaie si de scopul tau, " mi sono perso ancora", te intreaba. Cum si unde sa te mai pierzi sarmana fantoma, toti suntem la fel de pierduti si totusi tu nu te vei regasi niciodata. "Niciodata sa nu spui niciodata", tipa el strident. Mosul nu vede, dar citeste gindurile. Surprinsa te ineci cu saliva si tusesti, tusesti fara oprire, incercand sa ridici panta strazii. Zeci de ochi te privesc, se agata de tine, te urmaresc flamanzi, toti suntem la fel, iti spui, cu exceptia orbului pe care l-ai lasat injurand cerul si pamantul, pe tine si ploaia si toamna si strada, razi si simti cum burnita iti racoreste obrajii fierbinti. Asta e, iti spui. Esti intr-o piata micuta, o ramura de maslin zvacneste eliberata de greutatea unui porumbel, ea libera tu prinsa fara iesire in mijlocul respiratiilor, suni la intamplare (sau nu) la numarul 31, usa se deschide, toti se imbulzesc, dar prea tarziu, esti inauntru, esti la adapost, vei sta in acest hol intunecos, pana se vor dispersa si desigur, desigur, vei lasa aici geaca ta albastra, albastra ca un cer senin intr-o zi cu soare. Ce zici domnule Drahomir, asa o fi fost? | index 'pageview'); 